**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Биология және биотехнология факультеті**

**Биоалуантүрлілік және биоресурстар кафедрасы**

99991 ДӘРІЛІК ӨСІМДІКТЕРДІҢ БИОЛОГИЯЛЫҚ БЕЛСЕНДІ ЗАТТАРЫ ПӘНІ

**Дәріскер:** Канаев Әшімхан Тоқтасынұлы, биология ғылымдарының докторы, профессор

**Байланыс жолы:** Биоалуантүрлілік және биоресурстар кафедрасы телефон 377-33-34 қосымша 12-04.

**Оқытушы (практикалық, семинар, зертханалық сабақтар):**

Канаев Әшімхан Тоқтасынұлы

**Байланыс жолы:** Биоалуантүрлілік және биоресурстар кафедрасы телефон 377-33-34 қосымша 12-04.

**Практикалық жұмыстарға әдістемелік нұсқаулар**

Студенттерге білім беру кезінде олардың білімін тереңдету және тақырыпты анағұрлым толығырақ ашып түсіндірудің жаңаша түрі бұл студенттің оқытушының жетекшілігімен атқаратын өздік жұмысын ұйымдастыру болып табылады. Оқу барысында оқытушы студенттерге өткізілген тақырыптарға және бөлімдерге сәйкес қосымша тапсырмалар беріп отырады. Оқытушы берілген тапсырма бойынша студенттерді әдістемелік нұсқаулармен және қажетті материалмен қамтамасыз етіп, қажетті әдебиеттер тізімін ұсынады. Студент оқытушының берген нұсқауына сүйеніп және үлестірмелі материалды пайдаланып, өз бетінше тапсырмаларды орындауы тиіс.

Студенттердің жұмыстары ұйымдастырудың пікірталас, жарыс ойындар, тренинг т.б сияқты формаларын да пайдалана отырып өткізіледі. Сонымен қатар студенттерге білімді бақылау құралдары да пайдаланылады.

Оқытушының жетекшілігімен жұмыс атқара отырып, студент өз бетінше ойлау, ой қорыту, тұжырымдау және топта, ұжымда өз ойын ашық білдіруге үйренеді. Жұмыс барысында студент тапсырамаларды уақытылы орындап, материалды талдау қабілетін арттырып, мәселені талқылауға және зерттеу әдістерін пайдалануға машықтанады. Сол арқылы тақырыпты тереңдете меңгертуге мүмкіндік туады.

Мақсаты мен міндеті: 1.Студенттердің өз бетінше жұмыс жасау қабілетін арттыру;

2.Студенттің топта өз ойын ашық білдіру, материалды талдау және талқылау дағдысын қалыптастыру;

3.Студенттердің курсты толық меңгеріп, жан-жақты білім алуын қамтамасыз ету;

Әдістемелік нұсқаулар:

Тапсырмамен жұмыс барысында студенттер мыналарға баса назар аударуы керек:

1.Тапсырманың ауқымы және қандай сұрақтар берілгеніне;

2.Тапсырманы орындау үшін қандай әдістерді пайдалану қажеттігіне,

3.Берілген материалды жүйелеу және талдау жасау арқылы негізгі ұғымдарды анықтауға;

4.Тапсырманы орындау барысында немесе пікірталас барысында өзінің нақты тұжырымдарын алға тартуға;

5.Бақылау құралдарының сұрақтарына жауап беруде негізгі қай материалға қатысты екенін анықтауға;

**Студенттердің өздік жұмыстарына әдістемелік ұсыныстар**

Білім беру үрдісінде неғұрлым жоғары жетістіктерге қол жеткізудің арнайы бір формасы бұл студенттерге практикалық жұмыстарын ұйымдастыру. «ДӘРІЛІК ӨСІМДІКТЕРДІҢ БИОЛОГИЯЛЫҚ БЕЛСЕНДІ ЗАТТАРЫ» пәнінің оқытушысы студенттерге курстың бөлімдері және тақырыптарына сәйкес тапсырмалар беріп отырады. Әр берілген тапсырмаға мақсаты, қарастырылатын мәселелері, әдістемелік нұсқаулары және әдебиеттері ұсынылады.

Өз бетінше жұмыс істегенде студент оқытушының нұсқауларына сүйене отырып, ұсынылған әдебиеттер мен материалдарды пайдаланып, берілген мәселелер бойынша тапсырмаларды орындауы тиіс.

Өз бетінше жұмысты қабылдаудың бірнеше формалары пайдаланылады: баяндама, реферат, конспект, кроссворд.

Өз бетінше жұмыс істей отырып, студент белгілі бір тақырыпқа байланысты ойлау, ой қорыту және сол тақырып бойынша қажетті материалдарға талдау жасау қабілетін арттырып отырады. Өз бетімен ғылыми-зерттеу жұмысымен айналысу кезінде студенттің тақырыпты тереңдеп меңгеруіне, зерттеу әдістерін игеруіне үлкен мүмкіншілік туады.

Мақсаты және міндеті:

1.Студенттердің дербес өз бетімен жұмыс жасау қабілетін дамыту;

2.Студенттің курсты мүмкіндігінше толық меңгеруін қамтамасыз ету;

3. ДӘРІЛІК ӨСІМДІКТЕРДІҢ БИОЛОГИЯЛЫҚ БЕЛСЕНДІ ЗАТТАРЫ пәнін тереңдете білу үшін қажетті материалдарды игерту;

4. Биологиялык процестердің ерекшеліктерін кең түрде жеткізу;

5. Өз бетінше ғылыми-зерттеу жұмыстарын жазу әдістерін меңгерту;

Әдістемелік нұсқаулар:

Студент өз бетінше жұмыс істей отырып, мыналарды ескеруі тиіс:

1. Аталған тақырыптың өзектілігін анықтауды;

2. Берілген мәселенің әдебиеттерде қамтылу деңгейін;

3. Әр тақырып бойынша материалдарды жүйелеу және талдауды;

4. Орындалған жұмыстың берілген жоспарға сәйкес келуін,Тапсырманы орындау барысында негізгі ұғымдар мен түсініктерді қамтуды;